**Ksenja Kos,**

**Specialna pedagoginja in psihoterapevtka**

**»KAKO PODPRETI OTROKA V ZAHTEVNIH SITUACIJAH ali razvoj samoregulacije pri otroku«**

**v torek, 8. 11. 2022 ob 18. uri,**

**v telovadnici nove enote NOTRANJE GORICE,**

**Cesta na log 2, 1357 Notranje Gorice**

**Kratek opis predavanja**

Otrok s svojim vedenjem transparentno kaže in z njim kliče odrasle na odgovornost. Preko vedenja sporoča, kaj se znotraj njega dogaja in česa ne more sprejeti, ker je njegov možganski sistem še nerazvit. Kaj je tisto kar realno otrok zmore in česa ne zmore? To je nekaj, kar starši naravno v odnosu čutimo in vidimo, če treniramo opazovanje sebe in otroka.

Predšolski otrok še ne zmore sam pomiriti svojih čustev in ni kos frustraciji, ki nastane v odnosu odrasli: otrok. Kar pomeni, da otroka lahko podpremo tako, da odrasli reguliramo svoje čustveno stanje in sami poskrbimo zase.Bistvena potreba otroka je v tem, da ima ob sebi stabilne odrasle ljudi. Otrok potrebuje skrb pomembne odrasle osebe zanj na ravni odnosa z njim. Če se nismo sposobni uglasiti na otroka, otrok fizično propada. Zelo pomembno je otroka razumeti, kaj on potrebuje. Kaj je otrokova potreba in kaj je želja? Pomembno je vedeti, kako ravnati v situacijah in kako opazovati, kaj se dogaja v odnosu med otrokom in odraslim.

**O predavateljici**

Ksenja Kos je pedagoginja in sociologinja s specialno pedagoško dokvalifikacijo in mednarodnimi certifikati s področja specialne pedagogike ter mednarodno certificirana psihoterapevtka. Opravila je študij transakcijske analize in psihoterapije otrok in mladostnikov ter partnerske terapije. Opravlja psihoterapevtsko svetovanje za posameznike, pare in skupine.

Zaradi lažje organizacije, vas prosimo, da se na predavanje prijavite na tej povezavi:

<https://forms.gle/kYHcqsZBQeohxe2F7>

**BREZPLAČNO VARSTVO OTROK V ČASU PREDAVANJA**

Ob prijavi lahko tudi označite, ali v času predavanja potrebujete varstvo za vašega otroka.